Star Wars Episode VI: Jediridderen vender tilbake

Star Wars: Episode VI: Jediridderen vender tilbake (originaltittel: Star Wars: Episode VI – Return of the Jedi) er en amerikansk science fiction og eventyrfilm fra 1983, regissert av Richard Marquand. Jediridderen vender tilbake er den tredje Star Wars-filmen som ble laget, men er sjette og siste del i sagaen. Den handler om hvordan Luke Skywalker tar de siste skrittene mot å bli en jediridder og om opprøreralliansens siste desperate kamp mot Imperiet. Imperiet er i ferd med å bygge ny dødsstjerne og denne må settes ute av spill, koste hva det koste vil.
Jediridderen vender tilbake ble svært populær, blant annet så ble den den mest innbringende filmen i USA i 1983.


== Handling ==
Filmen begynner med at Darth Vader går ombord på Dødsstjernen II og informerer kommandøren ombord om at Keiseren selv skal overvære den siste delen av byggingen. Så følger en rekke scener hvor Luke Skywalker, Leia Organa og Lando Calrissian redder Han Solo fra Jabba the Hutt. Deretter reiser Luke til Dagobah for å fullføre sin trening, men en døende Yoda forteller ham at treningen hans er komplett og at han vil bli en jedi når han har konfrontert Darth Vader, sin far. Rett før Yoda dør, avslører han at Luke har søsken, noe Obi-Wan Kenobi, i skikkelse som et kraftspøkelse, senere bekrefter er Leia. De setter alt inn på å tilintetgjøre den nye Dødsstjernen. Men før de angriper må de ødelegge en stor og kraftig skjoldgenerator som ligger på månen Endor. Denne innretningen beskytter Dødsstjernen mot angrep mens den er under bygging. Der inngår de en alliansen med Ewokene, en halvprimitiv art som lever på månen.


== Om filmen ==


=== Popularitet og økonomi ===
Jediridderen vender tilbake ble svært populær og endte opp som den mest innbringende kinofilmen i USA i 1983. Den innbrakte $475 millioner på verdensbasis, hvorav $309 millioner i USA alene.Produksjonskostnadene var på mellom $32,5 millioner og $42 millioner.


=== Anmelderne ===
Den ble godt mottatt av anmelderne, noe som gjenspeiles i at den har fått 81 % på Rotten Tomatoes.


== Rolleliste ==
Luke Skywalker … Mark Hamill
Han Solo … Harrison Ford
Leia Organa … Carrie Fisher
Lando Calrissian … Billy Dee Williams
Chewbacca … Peter Mayhew
C-3PO … Anthony Daniels
R2-D2 … Kenny Baker
Keiseren … Ian McDiarmid


== Referanser ==


== Eksterne lenker ==

Offisielt nettsted 
(en) Star Wars: Episode VI – Return of the Jedi – kategori av bilder, video eller lyd på Commons 
(en) Star Wars Episode VI: Jediridderen vender tilbake på Internet Movie Database 
(no) Star Wars Episode VI: Jediridderen vender tilbake hos Filmfront 
(sv) Star Wars Episode VI: Jediridderen vender tilbake i Svensk Filmdatabas 
(da) Star Wars Episode VI: Jediridderen vender tilbake i Danmark Nationale Filminstitut 
(fr) Star Wars Episode VI: Jediridderen vender tilbake på Allociné 
(nl) Star Wars Episode VI: Jediridderen vender tilbake på MovieMeter 
(en) Star Wars Episode VI: Jediridderen vender tilbake på AllMovie 
(en) Star Wars Episode VI: Jediridderen vender tilbake på Turner Classic Movies 
(en) Star Wars Episode VI: Jediridderen vender tilbake på Rotten Tomatoes 
(en) Star Wars Episode VI: Jediridderen vender tilbake på Metacritic